કોઈ પિતા ક્યારેય કહેતો નથી કે મેં મારા પુત્રને રોટલી ખવડાવી, મેં મારા પુત્રને ચડ્ડી લઈ આપી, મેં મારા પુત્રને પુસ્તક લઈ આપ્યા, મેં મારા પુત્રને ફિલ્મ બતાડી, મેં મારા પુત્રને આઈસક્રીમ ખવડાવ્યો. આ બધુ જ કરતા કોઈ પણ પિતાને આનંદ થાય છે માટે તે કરે છે, કારણ પુત્ર તેનો છે. તમે ખરેખર ખરા હ્રદયથી તમારા કર્મચારીઓ માટે કંઈ કરતા હોત તો તમારે ઢોલ નગારા વગાડવાની જરૂર નથી કારણ ખોટુ જેમ છાનુ રહેતુ નથી તેમ સારૂ પણ છાનુ રહેતુ નથી. મારા જેવા પત્રકારો તમારા સુધી પહોંચી જતા હતા અને આદર સાથે લખતા પણ ખરા, તમે પિતા છો અને તમારો કર્મચારી તમારો પુત્ર છે, તમારે તેના માટે કાયમ ઉત્તમ અને તેની જ ભલાઈ માટે કરવાનું છે.